Ko’pchilikning aytishicha, men haddan ziyod tez ishlayman. Bunga sira ishonma. Meni boshqaruvchi kuchlar — tabiatni his eta bilishdagi samimiyat, hayajon gohida shu qadar qudratli bo’ladiki, o’zing sezmagan holda ishlaysan, surtma ketidan surtma xuddi nutqdagi yoki xatdagi so’zlar kabi tabiiy ko’rinishda tug’ilaveradi. Faqat shuni yodda tutmoq kerakki, bunday sermahsullik doim ham bo’lavermaydi va kelajakda seni talaygina qiyin kunlar — ilhom uchqunlari so’ngan kunlar kutadi. Demak, temirni qizig’ida bos,vaqtni faqat cho’kichlangan asarlarni bir chetga surishga sarfla. Menda hali namoyishga qo’yish mumkin bo’lgan ellik asarning yarmi ham tayyor emas va shu yil oxirigicha barchasini bitirishim kerak. Avvaldan shuni bilamanki, ularni, albatta, tezpisharlikda ayblashadi.